Diari Oficial de la Generalitat Valenciana


Sumari del DOGV 3116, del 06-11-1997 (1997/11092)

Convocatòria d'una plaça de graduat social.
-------------------------------------------

### Dades del document

Número de DOGV
:   3116

Data del DOGV
:   06-11-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11581


Organisme emissor
:   Ajuntament d'Elda

Tipus de document
:   Convocatòria

CONVOCATÒRIA [97/M11218]
  
El Ple de l'Ajuntament, en sessió del dia 17 d'octubre de 1997, va aprovar les bases específiques que han de regir el concurs oposició lliure per a cobrir, en propietat, una plaça de graduat social, que, mitjançant aquesta convocatòria, es convoca.
  
Primera. Plaça convocada i sistema de selecció
  
1. Es convoquen els interessats a cobrir, com a funcionaris de carrera, una plaça de graduat social, enquadrada en l'escala d'administració especial, subescala tècnica, classe de tècnics mitjans, grup B, dels establits en l'article 25 de la Llei 30/1984, de 2 d'agost.
  
2. El sistema de selecció dels aspirants serà el de concurs oposició lliure.
  
Segona. Requisits dels candidats
  
1. Per a ser admés a la realització de les proves selectives, els aspirants hauran de complir els requisits que s'indiquen en les bases genèriques i estar en possessió del títol de Graduat Social o Relacions Laborals.
  
2. Els aspirants hauran de pagar en concepte de drets d'examen, la quantitat total de 1.110 pessetes, mitjançant transferència bancària a favor de l'Ajuntament d'Elda, en l'entitat bancària que s'indique en els models d'instància a presentar per a prendre part en la present convocatòria.
  
Tercera. Valoració de mèrits i proves selectives
  
Primera part: fase d'oposició.
  
Primer exercici: obligatori i eliminatori.
  
Consistirà en la realització per escrit d'una prova de coneixements sobre els continguts del programa indicat en l'apartat del temari de matèries comunes. El tribunal proposarà l'exercici en forma de test, de 100 preguntes, amb tres respostes alternatives, de les quals només una serà correcta. El tribunal determinarà la duració de l'exercici amb la deguda antelació, tenint en compte el seu contingut, sense que puga ser inferior a 90 minuts. Les contestacions errònies se valoraran negativament amb una penalització equivalent a un terç del valor de cada contestació correcta.
  
Segon exercici: obligatori i eliminatori.
  
Primera part: consistirà a exposar oralment, en un període màxim d'una hora, dos temes extrets a l'atzar del temari de matèries específiques; finalitzada l'exposició d'aquests el tribunal qualificador podrà intervindre per a obtindre la correcta valoració dels coneixements dels aspirants.
  
Segona part: consistirà en la realització d'una entrevista davant el tribunal, que podrà obtindre de l'aspirant la informació necessària per a la valoració de les seues experiències i coneixements relacionats amb les tasques que s'han d'exercir i tindrà lloc a continuació de l'exposició dels temes desenvolupats en la primera part. La puntuació obtinguda en l'entrevista no podrà superar el 10% de l'obtinguda en la primera part, i serà com a màxim d'1 punt.
  
Tercer exercici: obligatori i eliminatori.
  
Consistirà a resoldre per escrit, en un temps mínim de tres hores i màxim de quatre, a determinar pel tribunal, dos supòsits sobre les matèries específiques corresponents segons l'objecte de la convocatòria, que determinarà el tribunal immediatament abans de realitzar-se l'exercici.
  
Segona part: fase de concurs.
  
Barem de mèrits a valorar en la fase de concurs:
  
1) Serveis prestats. Fins a un màxim de 3 punts, d'acord amb el que disposen les bases generals.
  
Els serveis prestats es valoraran a raó de 0,24 punts per any complet de serveis en el mateix grup de funcionaris o categoria laboral o en el grup immediatament inferior, i 0,10 punts quan es tracte de la resta de grups. A aquest efecte es computaran els serveis previs prestats en l'administració que s'hagen reconegut a l'empara del que disposa la Llei 70/1978, de 26 de novembre, i la resta de normativa aplicable. No es computaran mai els serveis que s'hagen prestat simultàniament amb altres també al·legats.
  
2) Titulacions. Es valorarà fins a un màxim de 2 punts la possessió d'altres titulacions de nivell igual o superior a l'exigit per la convocatòria, sempre que tinguen relació directa amb les funcions dels llocs convocats, d'acord amb els següents criteris:
  
- Si el títol és de nivell superior a l'exigit: 2 punts.
  
- Si el títol és d'igual nivell a l'exigit: 1 punt.
  
3) Experiència. Es valorarà fins a un màxim de 4 punts, a raó d'1 punt per any complet de serveis i de conformitat amb el que estableixen les bases generals.
  
L'experiència es valorarà tenint en compte principalment el fet d'haver realitzat funcions similars a les que s'hagen d'exercir.
  
Es tindran en compte els certificats expedits per responsables del departament, servei o àrea de l'administració o els documents acreditatius de les empreses on l'aspirant ha treballat.
  
4) Cursos. Es valoraran fins a un màxim de 2 punts, d'acord amb els següents criteris:
  
a) Cursos de 100 o més hores: 2 punts.
  
b) Cursos de 50 o més hores: 1 punt.
  
c) Cursos de 25 o més hores: 0,5 punts.
  
d) Cursos de 15 o més hores: 0,3 punts.
  
e) Jornades, conferències, seminaris, etc., de duració inferior a 15 hores o sense especificar: 0,2 punts.
  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir que hagen sigut organitzats per l'Institut Valencià d'Administració Pública, per escoles de formació de funcionaris, per universitats o qualsevol altre curs homologat per l'IVAP o organisme oficial competent.
  
5) Altres mèrits. Es valoraran fins a un màxim de 2 punts, de conformitat en atenció als següents criteris:
  
Es valorarà l'haver impartit o haver participat com a conferenciant en cursos, congressos, jornades, etc. relacionades amb les funcions a exercir, o amb caràcter general, amb matèries d'administració pública; s'aplicarà el mateix criteri quan es tracte de publicacions acreditades per l'aspirant.
  
Tercera part: període de pràctiques.
  
Els aspirants proposats realitzaran un període de pràctiques de sis mesos de duració, sense la superació del qual no se'ls atorgarà el nomenament definitiu. Aquest nomenament l'efectuarà l'Alcaldia Presidència a la vista dels informes del cap tècnic i del regidor delegat del servei competent; durant el dit període se'ls considerarà com a funcionaris en pràctiques a tots els efectes.
  
Quarta. Qualificació dels exercicis
  
De conformitat amb el que disposa la base novena de les bases generals.
  
Cinquena. Bases genèriques
  
La present convocatòria es regirà per les bases genèriques, publicades en el Butlletí Oficial de la Província número 159, de data 14 de juliol de 1997, i en el Diari Oficial de la Generalitat Valenciana número 3.053. de data 8 d'agost de 1997, en tots aquells aspectes sobre els quals les presents bases específiques no establisquen res en contra.
  
Elda, 21 d'octubre de 1997.- L'alcalde.
  
ANNEX
  
Programa
  
Matèria comuna
  
La Constitució espanyola i organització de l'estat:
  
1. La Constitució espanyola de 1978. Estructura i principis fonamentals. Drets i deures: garantia i suspensió.
  
2. La Corona. Les Corts Generals. Composició, atribucions i funcionament.
  
3. El govern i l'administració. El poder judicial.
  
4. L'organització territorial de l'estat. Les comunitats autònomes. Elements. Constitució. Estatuts d'autonomia: significat. Institucions de la Comunitat Valenciana.
  
5. L'administració pública en l'ordenament jurídic espanyol. Administració autonòmica. Administració local. Administració corporativa i administració institucional.
  
6. Principis d'actuació de l'administració pública. Eficàcia. Jerarquia. Desconcentració i descentralització.
  
Règim local:
  
7. L'administració local en la Constitució de 1978. El principi d'autonomia.
  
8. L'organització municipal. L' alcalde. Els tinents d'alcalde. El Ple. La Comissió de Govern. Els òrgans complementaris.
  
9. El municipi. Història. Terme municipal. L'empadronament.
  
Dret administratiu:
  
10. Sotmetiment de l'administració a la llei i al dret.
  
11. La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú. Les fases del procediment administratiu.
  
Hisenda pública i administració tributària:
  
12. Principis inspiradors de la Llei General Tributària. La Llei General Pressupostària.
  
Matèria específica
  
1. Funcionament dels òrgans col·legiats. Convocatòria i ordre del dia. Certificacions.
  
2. Règim General de les Eleccions Locals.
  
3. Ordenances i reglaments de les entitats locals. Classes. Procediment, elaboració i aprovació.
  
4. Procediment administratiu local. Principis inspiradors.
  
5. Recursos administratius: principis generals. Concepte i classes.
  
6. Els pressupostos locals
  
7. La funcionarització.
  
8 . La promoció professional.
  
9 . L'accés a la funció pública. Procediment.
  
10. Provisió de llocs de treball.
  
11. La funció pública local i la seua organització.
  
12. Drets i deures dels funcionaris públics.
  
13. Règim jurídic de la funció pública.
  
14. Règim disciplinari dels funcionaris públics.
  
15. Règim d'incompatibilitats.
  
16. Situacions administratives. Regulació legal. Supòsits.
  
17. Règim retributiu dels funcionaris públics. Personal laboral i eventual
  
18. Prolongació en el servei actiu dels funcionaris públics.
  
19. El sistema de Seguretat Social en l'ordenament jurídic espanyol: evolució històrica. Fonts del sistema de la Seguretat Social.
  
20. Integració dels funcionaris de l'administració local en el Règim General de la Seguretat Social.
  
21. El sistema de la Seguretat Social: estructura, camp d'aplicació, acció protectora, prestacions.
  
22. Règim General de la Seguretat Social: la inscripció de l'empresari, afiliació i alta del treballador. Situacions assimilades a l'alta.
  
23. Cotització: règim legal de la cotització. L'obligació de cotització: subjectes obligats i responsables. La quota: bases i tipus de cotització.
  
24. Recaptació: recaptació de quotes i les seues modalitats. Recaptació voluntària. Recaptació en via executiva. Ajornament i fraccionament de quotes.
  
25. Prestacions del Reglament General de la Seguretat Social: assistència sanitària.
  
26. Prestacions del Reglament General de la Seguretat Social: incapacitat temporal. Maternitat.
  
27. Prestacions del Reglament General de la Seguretat Social: invalidesa permanent. Graus d'invalidesa.
  
28. Prestacions del Reglament General de la Seguretat Social: la jubilació.
  
29. Prestacions del Reglament General de la Seguretat Social: protecció a la família, mort i supervivència.
  
30. Protecció per desocupació.
  
31. Inspecció de treball. Àmbit d'actuació. Funcions. Actuacions. Infraccions i sancions. Procediment.
  
32. La malaltia i l'accident davant la Seguretat Social: tramitació de comunicats mèdics. Obligacions dels empresaris i els treballadors. Notificacions d'accidents de treball i malalties professionals.
  
33. Mútues d'accident de treball i malalties professionals.
  
34. Gestió i règim econòmic de la Seguretat Social en l'administració laboral.
  
35. Règim especial de la Seguretat Social.
  
36. El contracte de treball: subjectes, forma, drets i deures. Classes de contractes. Contingut dels contractes de treball.
  
37. La suspensió del contracte de treball. L'extinció del contracte de treball: significació i modalitats.
  
38. L'acomiadament disciplinari. Qualificació de l'acomiadament disciplinari i els seus efectes jurídics: acomiadament procedent, improcedent i nul. Execució de sentències fermes per acomiadament.
  
39. Fonts del dret processal. El procés laboral: concepte, classes, principis fonamentals. El procés en matèria de Seguretat Social.
  
40. La conciliació prèvia. La reclamació prèvia davant l'administració laboral.
  
41. Jurisdicció: fonament, concepte, caràcters. Ordres jurisdiccionals. Òrgans de la jurisdicció laboral. Competència dels òrgans jurisdiccionals en l'ordre social.
  
42. Parts que intervenen en el procés laboral. Procés laboral ordinari. Processos especials.
  
43. Els recursos en el procediment laboral. Execució provisional i definitiva de sentències.
  
44. La llibertat sindical en la Constitució espanyola. La Llei Orgànica de Llibertat Sindical.
  
45. El dret de representació.
  
46. La negociació col·lectiva.
  
47. La vaga. Regulació legal. Singularitats de l'administració pública.